cyanic-selkie/wikianc huggingface dataset:
ইহুদিধর্মে ঈশ্বরের নাম
য়োডেহ্‌-ওয়াহে (YHWH)
কিন্তু "রাবানিক ইহুদী" শাখায় এটি বারণ আছে যে, শুধুমাত্র য়োম কিপুরের দিনে (হিব্রু ক্যালেন্ডারের মাস তিশরে'র ১০ম দিনে উদযাপিত একটি ইহুদী ধর্মীয় উৎসব যেখানে ২৫ দিন অব্দি উপবাস থেকে ইহুদিরা ঈশ্বরের কাছে প্রায়শ্চিত্ত কামনা করে) জেরুজালেম মন্দিরে সর্বোচ্চ ইহুদী যাজক ব্যতীত আর কেউই যেন এই নামের উচ্চারণ না করে এবং সর্বোচ্চ যাজক যখন এই নামের উচ্চারণ করবে, তখন উপস্থিত ইহুদিরা যেন সেই সময় ভক্তিভরে সম্পূর্ণরূপে প্রণয়নে আবদ্ধ হয়ে যায়। কিন্তু খৃষ্টপূর্ব ৭০ সালে এই মন্দির ধ্বংস হয়ে যাওয়ার পর থেকে অধিকাংশ ইহুদিরা "য়োডেহ্‌-ওয়াহে (YHWH)" নামটি প্রার্থনা করার সময় আর উচ্চারণ করে না, বরং তার পরিবর্তে "অ্যাডোনাই (আমার প্রভু)" শব্দটির ব্যবহার করে এবং টোরাহ পড়ার সময় ইহুদিরা ঈশ্বরকে "হাশেম" (যার মানে হলো তিনি) বলে অভিহিত করে। একইভাবে ল্যাটিন বাইবেল ভুলগেইট ঈশ্বরকে "য়োডেহ্‌-ওয়াহে (YHWH)" এর পরিবর্তে "ডোমিনাস (Dominus)" (যার মানে প্রভু) এবং ইংরেজি অনুবাদকৃত বাইবেল "দ্য লর্ড (The Lord)" (বা প্রভু) হিসেবে ঈশ্বরকে অভিহিত করা হয়। কিন্তু হিব্রু বাইবেলের গ্রিক অনুবাদকৃত গ্রন্থ "সেপ্টুজিন্ট" অন্য গ্রিক শব্দ ব্যবহার না করে সরাসরি "য়োডেহ্‌-ওয়াহে (YHWH)" নামটিই রেখে দেয়  কিন্তু সেপ্টুজিন্ট এর গ্রন্থের বাকি সংস্করণগুলো আবার য়োডেহ্‌-ওয়াহে (YHWH) এর পরিবর্তে ঈশরের নামের ক্ষেত্রে "কুরিয়স" (গ্রীক: Κυριος, যার অর্থ প্রভু) শব্দটি এবং "থিউস" (গ্রীক: Θεος, যার অর্থ ঈশ্বর) শব্দদ্বয় ব্যবহার করে।
এল
উগারিত (সিরিয়ার উত্তরে অবস্থিত প্রাচীন বন্দর শহর যেটি বর্তমানে রাস শামরা নামে পরিচিত), ফিনিশীয় এবং খৃষ্টপূর্ব ২য় এবং ১ম শতাব্দিতে যে গ্রন্থগুলো পাওয়া গিয়েছিল, সেখানে এল নামক ঈশ্বরের এই নামকে জাতিগোষ্ঠীর উপাস্য প্রভু এবং সকল প্রকার স্বর্গীয় দৈবশক্তিকূলের প্রধান হিসেবে উল্লেখ করা হয়েছিল। হিব্রু বাইবেলে এল (হিব্রু ভাষা: אל‎) শব্দটি খুব কমই ব্যবহৃত হয়েছে (উদাহরণঃ "জেনেসিস ৩৩:২০, এল এলোহে ইয়েসরায়েল", অর্থাৎ "এল, যিনি ইসরায়েলের ঈশ্বর" এবং জেনেসিস ৪৬:৩ এ বর্ণিত "হা'এল এলোহি আবিকা" অর্থাৎ, "এল, তোমাদের পিতা" ) , কিন্তু অনেক সময় নামগুলোর সাথে কিছু বিশেষণ (উদাহরণস্বরূপঃ এল এল্যয়ন অর্থাৎ "সর্বোচ্চ ঈশ্বর" , এল শাদাই অর্থাৎ "শাদাই ঈশ্বর" , এল ওলাম অর্থাৎ "অনন্ত ঈশ্বর" , এল হাই অর্থাৎ "প্রাণবন্ত ঈশ্বর" , এল রো'ই অর্থাৎ "এল, আমার মেষপালক (এখানে মেষপালক বলতে সকল সৃষ্টিকে মেষ এবং ঈশ্বরকে মেষপালক হিসেবে রূপকার্থে কল্পনা করে ঈশ্বরের নেতৃত্বদানকারী সত্ত্বাকে বুঝানো হয়েছে)" , এল গিবর অর্থাৎ "সর্বশক্তিমান ঈশ্বর" ) যোগ করা হয় যার মাধ্যমে এটি বুঝ যায় যে, এটি কোন জাতিগোষ্ঠীর উপাস্য সৃষ্টিকর্তা। এছাড়াও গ্যাব্রিয়েল (ঈশ্বরের শক্তি বা ঈশ্বরের বার্তাবাহক), মাইকেল (ঈশ্বরের মতো আর কে আছে?), রাফায়েল (ঈশ্বর কর্তৃক প্রদানকৃত ঔষুধ), অ্যারিয়েল (ঈশ্বরের সিংহ), ড্যানিয়েল (ঈশ্বরের বিচার), ইসরায়েল (যে ব্যক্তি ঈশ্বরকে সাথে নিয়ে সংগ্রাম করছে), ইমান্যুয়েল (ঈশ্বর আমাদের সাথে আছেন), ইশমায়েল (ঈশ্বর শুনছেন) এই নামগুলোও অনুবাদে অনেক সময় ঈশ্বর হিসেবে ব্যবহৃত হয়, কিন্তু এটা স্পষ্ট নয় যে এল কি শুধু দেব-দূতের বর্ণনার্থে ব্যবহৃত হয় নাকি শুধুমাত্র ঈশ্বরের নামের ক্ষেত্রে।
এলোহিম
হিব্রু বাইবেলে ঈশ্বরের বহুল প্রচলিত নামের মধ্যে একটি হলো এলোহিম । যদিও হিব্রু ভাষায় শেষের দিককার শব্দ "ইম" নামের বহুবচনের ক্ষেত্রে ব্যবহৃত হয় কিন্তু ব্যাকরণগত দিক দিয়ে এলোহিম দ্বারা শুধু ঈশ্বর অর্থে একবচনই বুঝানো হয় এবং হিব্রু বাইবেলে ক্রিয়াপদের একবচন হিসেবেও এই নামটি ব্যবহৃত হয়েছে। এমনিতে এই শব্দ সচরাচর ঈশ্বরসমূহ কিংবা শাসকসমূহ অর্থে বহুবচনে ব্যবহৃত হয়। উদাহরণস্বরূপ প্রাচীন উগারিত বন্দরে (বর্তমান নাম রাস শামরা) যে গ্রন্থগুলো পাওয়া গিয়েছিল সেখানে প্যান্থিয়ন (প্রাচীন বহু-ঈশ্বরবাদি ধর্ম) এবং ব্রোঞ্জ যুগে লেভান্ত অঞ্চলের ক্যানানাইট ধর্মগুলোতেও এই নামের সন্ধান মিলেছিল যেখানে এল শব্দটি ব্যবহার করতে গিয়ে বলা হয়েছিলো "এলের (ঈশ্বরের) সন্তান" হিসেবে। আর যদিও উগারিতে এই শব্দটির উচ্চারণ "এলোহিম" হিসেবে পাওয়া গিয়েছিল কিন্তু এই শব্দটির যথাযথ স্বরবর্ণ এখনও অজানা। আর হিন্রু বাইবেলে এলোহিম শব্দটি ব্যবহৃত হলেও, সেটি মূলত ঈশ্বরসমূহ (বহুবচন) বর্ণনার্থে ব্যবহৃত হয়েছিল (উদাহরণঃ এক্সোডাস ২০:২)। কিন্তু আধুনিক হিব্রুতে  ঈশ্বরের আরো অনেক শব্দ আছে যেগুলো শুনলে বহুবচন মনে হলেও (উদাহরণ: বা'আলিম যার অর্থ স্বত্ত্বাধিকারী, প্রভু বা স্বামী) আদতে তা একবচনই বুঝানো হয়।
এলোহিম নিয়ে বহুবচন সম্পর্কিত সমস্যা থাকলেও, বিভিন্ন ভাষাবিদরা এই শব্দের শব্দতত্ত্ব বিশ্লেষণে সেমেটিক যোগসূত্র খুঁজে পেয়েছেন, যা দ্বারা "প্রথম" এবং "শক্তিশালী" অর্থেই বুঝানো হয়। আর এভাবেই এলোহিম শব্দটি বহুবচন শব্দে শক্তিশালী অর্থে প্রকাশিত। কিন্তু অন্যদিকে হিব্রু ব্যাকরণে এই শব্দটিকে ঘুরিয়ে এভাবেও বুঝানো হয় যে, "তিনি (ঈশ্বর) শক্তিমানদের চেয়েও সর্ব-শক্তিমান" । অর্থাৎ "তিনি হচ্ছেন প্রভু, এমনকি তার সৃষ্ট নিজস্ব যা কিছু আছে তা বাকিদের উপর প্রভুত্ব করলেও তিনি সেই প্রভুদের প্রভু" ।
কিন্তু ধর্মীয়-ব্যক্তিবর্গের এই দাবী যে, এলোহিম শব্দের বহুবচন নিয়ে ভাষাবিদদের যে অনুমান তা মূলত সাম্প্রতিক সময়ের। বিখ্যাত পণ্ডিত রিচার্ড টপর্স্কির দাবি অনুযায়ী, রোমান সম্রাট ডাইওক্লেশিয়ানের যুগে (খৃষ্টপূর্ব ২৮৪-৩৮৫) সর্বশক্তিমান শব্দের বহুবচন অর্থে ব্যবহৃত হতো। এছাড়াও আরেক বিখ্যাত প্রাচ্যবিদ এবং বাইবেল বিশ্লেষক উইলহেম জেসেনিয়াস তার বই হিব্রু ব্যাকরণে নিম্নোক্ত মত প্রদান করেছিলনে।
মার্কিনী বাইবেল পণ্ডিত মাইকেল এস. স্মিথের মতে, পূর্বে ইহুদী ধর্মের একেশ্বরবাদ মতবাদে যে বিবর্তন সাধিত হয়েছিল তার দরুন ভাষাশৈলির ক্ষেত্রেও এলোহিম শব্দটির বহুবচনে রূপান্তরিত হয়েছে; যার ফলে মৌখিক উৎসগুলো থেকে পাওয়া এলোহিম শব্দকে যে অর্থে ঈশ্বরের বহুবচন রূপে প্রতিকায়িত করা হয়েছিলো, তা হয়তো ঈশ্বরের এক সত্ত্বাকে বহু হিসেবে বর্ণনার ক্ষেত্রে কিংবা ইসরায়েলের ঈশ্বর হিসেবে প্রমাণিত হলেই বহুবচনবাচক ঈশ্বরসমূহ শব্দটি একবচনে রূপান্তরিত হয়ে যাবে, এই শর্তে মনোল্যাট্রি মতবাদে অন্তর্ভুক্ত করা হয়েছিলো।
হিব্রুর অন্যান্য শব্দ, যেমনঃ কায়িঈম দ্বারা "জীবন" অথবা বেতুলি দ্বারা "কুমারিত্ব" এর মতো, এলোহিম শব্দটির শেষের দিককার বহুবচন অর্থে ব্যবহৃত " ইম" দ্বারাও অনেক সময় শব্দের নিষ্কাষণ বুঝানো হয়ে থাকে। যদি এই দৃষ্টিকোণ থেকে এলোহিম শব্দের অর্থ খোঁজা হয়, তাহলে বুঝতে হবে এলাহিম দ্বারা ঐশ্বরিক কোন বুঝানো হচ্ছে। যখন নামপদ হিসেবে উল্লেখ করা হয়, তখন হিব্রু কায়িঈম (যার অর্থ জীবন) শব্দটিও কিন্তু একবচন রূপেই ব্যবহৃত হয়; অন্যথায় এটি বহুবচন রূপেই পরিচিত।
কিন্তু বাইবেলের যে অনুচ্ছেদগুলোতে এলোহিম শব্দের উল্লেখ আছে, তা মূলত অ-ইসরায়েলী ঐশ্বরিক সত্ত্বা বর্ণনায় ব্যবহৃত হয়েছিলো। বিশেষ করে প্রভাবশালী কোন মানুষ কিংবা কোন বিচারক অথবা এমনকি দেবদূতদের বর্ণনার ক্ষেত্রেও (এক্সোডাস ২১:৬, স্যাম ৮:৫) ব্যবহৃত হতে দেখা যায়।
এলোহায়
এলোহায় অথবা এলোহেয় ( "আমার ঈশ্বর" ) হচ্ছে এলোহিম শব্দ দ্বারা গঠিত উত্তম পুরুষ সহযোগে একবচন। এই শব্দটি মূলত ধর্মীয় গ্রন্থে বর্ণিত চরিত্রের সাথে যুক্ত হয়ে ব্যবহৃত হয়েছে। উদাহরণস্বরুপঃ "এলোহায় এভ্রাহাম" যার মানে হলো অ্যাব্রাহামের ঈশ্বর। তেমনি আইজ্যাক ও জ্যাকবের ক্ষেত্রেও একই নিয়মে ঈশ্বরের নামের শব্দটি একই নিয়মে ব্যবহৃত হয়; যেমনঃ "এলোহায় ইটজাক, এলোহায় ইয়া'আকভ" এবং সারাহ, রেবেকা (আইজ্যাক বা ইসহাকের স্ত্রী), লিয়াহ (জ্যাকব বা ইয়াকুবের প্রথম স্ত্রী) এবং রেইচেলের (জ্যাকব বা ইয়াকুবের দ্বিতীয় স্ত্রী) ক্ষেত্রেও একইভাবে একই অর্থসহযোগে এটি ব্যব্যহৃত "এলোহায় সারাহ" অর্থাৎ সারাহ-এর ঈশ্বর, "এলোহায় রেবেকা", "এলোহায় লিয়াহ" এবং "এলোহায় রেইচেল" ।
এল শাদাই
এল শাদাই হচ্ছে ইহুদী ধর্মের ঈশ্বরের অন্যান্য নামগুলোর মধ্যে একটি, যার ব্যুৎপত্তিগত অর্থ মূলত উগারিত ধর্মসমূহ থেকে আধুনিক ইহুদী ধর্মে এসে উক্ত নামকে প্রভাবিত করেছে। এল শাদাই কে অনুবাদে "ঈশ্বর সর্বশক্তিমান" হিসেবে অনুবাদ করা হয়। কিন্তু এল শব্দটি প্রাচীন ক্যানানাইট ধর্মীয়গ্রন্থগুলোতে ঈশ্বর অর্থে ব্যবহৃত হলেও, শাদাই এর মূল অর্থ কি তা এখনও বিতর্কের বিষয় হিসেবে থেকে গেছে।
সাবিওথ
সাবিওথ অথবা সাবাওথ (,, lit. "Armies") নামটি বাইবেলের এক্সোডাস অধ্যায়ে সৈন্যসমূহ বা সশস্ত্র সর্বক্ষমতার অধিকারী হিসেবে বর্ণিত হয়েছে কিন্তু টোরাহ, জোশুয়ার বই কিংবা বিচারের বইয়ের কোথাও ঐশ্বরিক বিশেষণ যোগে এটি ব্যবহৃত হয় নি। কিন্তু স্যামুয়েলের বইতে ডেভিড প্রথম এই শব্দটি "ইয়াওয়েহ সাবিওথ" হিসেবে উল্লেখ করেছেন এবং সরাসরি "ইসরায়েলের সৈন্যদের ঈশ্বর" হিসেবে বর্ণিত করে গেছেন। পয়গম্বরদের নামের সাথে সাবিওথ যুক্ত হওয়ার পাশাপাশি এটি ঈশ্বরের বাকি নামের সাথেও যুক্ত হতে দেখা যায়; উদাহরণস্বরূপঃ এলোহে সাবিওথ, এলোহেই সাবিওথ, অ্যাডোনাই ইয়াওয়েহ সাবিওথ। ইংরেজি কিং জেইমস সংস্করণের বাইবেলে এই নাম দ্বারা "ঈশ্বর সর্বশক্তিমান" হিসেবে বর্ণিত হয়েছে। এছাড়া পরবর্তীতে ঈশ্বরকে স্বর্গের নিয়ন্ত্রণকর্তা হিসেবে এই নাম দ্বারা উল্লেখ করা হয়েছে।
জাহ
ঈশ্বরের আরেক নাম জাহ (, Yahu) সংক্ষিপ্ত আকারে স্যাম এবং ইসাইয়াতে প্রদর্শিত হতে দেখা যায়। এলাইজাহ এর মতো ঈশ্বরের এই নামটিও হিব্রু ভাষায় একটি অতি-সাধারণ উপাদান হিসেবে ব্যবহৃত এবং য়াহু ( "জেরেমিয়াহ" ), য়েহো ( "জোশুয়া" ) এবং য়ো ( "জন" ) হিসেবে গঠন লাভ করে ঈশ্বরের এই নামটি ধর্মীয়-পুস্তকে প্রকাশ লাভ করে। হালেলুইয়্যার (বা হালেলুজাহ্‌ যেটি ঈশ্বরের স্তুতিসূচক অর্থে ব্যবহৃত) অংশ হিসেবে বাইবেলের স্যামের অধ্যায়ে এটি ২৪ বার ব্যবহৃত হয়েছে।
অ্যাডোনায়
অ্যাডোনায় হচ্ছে "অ্যাডোন" (প্রভু) শব্দের বহুবচন যেটি উত্তম পুরুষ সহযোগে একবচন সর্বনাম হিসেবে রূপ লাভ করেছে। ব্যাকরণগত দৃষ্টিকোণ থেকে এলোহিমের মতো অ্যাডোনায় শব্দ দ্বারাও সর্বোচ্চ সত্ত্বার বহুত্ত্বকে বুঝানো হয়। কিন্তু হিব্রু বাইবেলে ভাবগত অনুবাদের দৃষ্টিকোণ থেকে অ্যাডোনায় দ্বারা এক ঈশ্বরকেই বুঝানো হয়ে থাকে। হেলেনিস্টিক আমলে টেট্রাগেম্যাটন শব্দটির ব্যবহার পরিহার করা হলে, ইহুদীরা তাদের ধর্মীয়-গ্রন্থে অ্যাডোনায় লিপিবদ্ধ শুরু করে এবং প্রার্থনার সময়ও ঈশ্বরকে অ্যাডোনায় হিসেবে সম্বোধন করতে থাকে। কিন্তু পরবর্তীকালে অ্যাডোনাই শব্দটি শাস্ত্রবাদি ইহুদিদের (অর্থোডক্স জিউ) কাছে এতোটাই পবিত্র হয়ে যায় যে, শেষে খুমরা (বা ইহুদীয় বিধি-নিষেধ আইন) কর্তৃক ঈশ্বরের এই নামও সর্ব-সাধারণের ব্যবহারের উপর বিধি-নিষেধ আরোপিত হয় এবং এর পরিবর্তে ঈশ্বর নামের প্রতিশব্দ হিসেবে "হাশেম" নামের ব্যবহার শুরু হয়।
"স্যামুয়েলের এর বই" নামক একটি ইহুদী ও খৃষ্টীয় ধর্মীয়-গ্রন্থে অ্যাডোন শব্দকে যে একবচন রূপে ব্যবহার করা হয়েছিলো, তা মূলত রাজকীয় পদবী এবং বিশিষ্ট ব্যক্তিত্ব অর্থে উল্লেখ করা হয়েছে। এছাড়াও প্রাচীন ফোনেশিয়ান ধর্মের অনুসারীরাও তাদের খাদ্য ও গাছপালার দেবতা "তামুজ" কে সম্বোধন করেও অ্যাডোনাই ডাকতো এবং তাদের ধর্মীয় গ্রন্থে তাদের ঈশ্বরকে সম্বোধন করার সময় এই নামেই অভিহিত করতো।
এছাড়া টোরাহ'র পঞ্চম অংশ এবং খৃষ্টানদের ওল্ড টেস্টামেন্টর অন্তর্ভুক্ত ডিউটেরোনোমিতে (১০:১৭) ঈশ্বরের নাম য়োডেহওয়াহের পাশাপাশি "এলোহে হা-এলোহিম" (ঈশ্বরদের ঈশ্বর) এবং "অ্যাডোনী হা অ্যাডোনিম" (প্রভুদের প্রভু) ( আকারে ঈশ্বরের মহিমা প্রকাশে উক্ত নামগুলো বর্ণিত হয়েছিল।
অ্যাডোশেম
অ্যাডোনাই শব্দের অ্যাডোন এবং হাশেম এর শেম যোগে গঠিত অ্যাডোশেম শব্দ সংবলিত ঈশ্বরের এই নামটি বিংশ শতাব্দির মাঝামাঝি সময়ে প্রচলিত ছিল। কিন্তু রাবাই ড্যাভিড হালেভি সেগাল কর্তৃক শুলকান আরুশ নামক ইহুদী আইনের বিধিসংহিতায় এই নামটি ব্যবহারে নিরুৎসাহিত করা হয়েছে। তাঁর ভাষ্যমতে ঈশ্বরের এক নামের সাথে অন্য নাম জুড়ে দেওয়া ঈশ্বরের প্রতি অশ্রদ্ধা জ্ঞাপনের শামিল। এই শব্দ অপ্রচলিত হতে প্রায় এক শতাব্দির মতো সময় লেগেছিল। এই নামটি বেশ অনেক ক্ষেত্রে ব্যবহৃত না হলেও, যেসব ইহুদিরা ঈশ্বরের অ্যাডোনাই শব্দ উচ্চারণ করতেন না, তারা মূলত অ্যাডোনাই শব্দের বিকল্প হিসেবে কথোপকথনে অ্যাডোশেম শব্দটি ব্যবহার করেন। এছাড়াও ধর্মীয়-গ্রন্থ বহির্ভূত কোন অংশ হতে স্ত্রোতমালা পড়ার ক্ষেত্রেও ঈশ্বরের নাম অ্যাডোশেম উচ্চারণ করা হয়। উদাহরণস্বরূপ রাবাই এবং সঙ্গীতজ্ঞ শ্লোমো কার্লেব্যাক শেমা ইসরায়েল (টোরাহ'র প্রথম অনুচ্ছেদের কথারম্ভ যেটি ইহুদিদের সকাল এবং সন্ধ্যার প্রার্থনা-সঙ্গীত) নামক প্রার্থনা সঙ্গীত গাওয়ার সময় "শেমা ইসরায়েল অ্যাডোনাই এলোহেইনু অ্যাডোনাই ইহাদ" না গেয়ে উক্ত গানের গীতিকবিতায় "শেমা ইসরায়েল অ্যাডোশেম এলোকেইনু অ্যাডোশেম ইহাদ" গেয়েছিলেন।
বা'আল
বা'আল শব্দের অর্থ হলো স্বত্ত্বাধিকারী এবং হিব্রুর সম্প্রসারিত অর্থ হিসেবে এবং আরবের উত্তর-পশ্চিমে অবস্থিত লেভান্ত অঞ্চলের সেমেটিক গোষ্ঠীর ভাষাতেও এই শব্দ অনেক সময় প্রভু এবং স্বামী শব্দের প্রতিশব্দ হিসেবে ব্যবহৃত হতো। কিছু প্রাচীন ধর্মীয় গ্রন্থে বা'আল এবং বা'আলি নামক শব্দ দুইটি "অ্যাডোন" ও "অ্যাডোনাই" শব্দের প্রতিশব্দ হিসেবে ব্যবহৃত হতো বলে খোঁজ পাওয়া যায়।
ড্যাভিডের ছেলে এবং ইসরায়েলের জুডাহ'র রাজা সলোমনের সময়কালীন পর  এবং বিশেষত ইসরায়েলের সামারিয়া রাজ্যের রাজা আহাবের স্ত্রী জেজেবেলের লেবাননের দক্ষিণের শহর টায়ার অঞ্চলের ফোনেশিয়ান ধর্মের ঈশ্বর মেলকার্টের উপাসনা জনপ্রিয় করার প্রচেষ্টার পর থেকে ঈশ্বরের "বা'আল" নামটি কালক্রমে ক্যানানাইট ধর্মের ঝড়ের ঈশ্বর হাদাদের নামের সাথে অন্তর্ভুক্ত হয়ে "বা'আল হাদাদ" হয়ে যায়। আর পৌত্তলিক ধর্মের ঈশ্বরদের নামের সাথে এই নামের সম্পৃক্ততা শুরু হওয়ার পর থেকে ইহুদিরা ঈশ্বরকে এই নাম ডাকা পরবর্তীতে পরিহার করতে শুরু করে। আর তাই বা'আল নামক ঈশ্বরের এই নামটি যেসব ধর্মীয় গ্রন্থে উল্লেখিত ছিল, তা পুনর্বার লিখে নামটিকে "বোশেথ" করা হয়। এই নাম ব্যবহারে বারণ করার পরও যেসব ইহুদিরা ঈশ্বরকে এই নামে ডাকা অব্যাহত রেখেছিল, ইহুদিদের ১২ জন অপ্রধান পয়গম্বরদের মধ্যে অন্যতম পয়গম্বর হোজিয়া সেসব ইহুদিদের নিয়ে নিন্দা করেছিলেন।
এহ্‌য়েহ আশের এহ্‌য়েহ
এক্সোডাসে বর্ণিত, পয়গম্বর মোজেস (ইসলাম ধর্মে যিনি মূসা নবী হিসেবে পরিচিত) যখন ঈশ্বরকে জিজ্ঞাসা করেন এই বলে যে, তাকে কি নামে ডাকা উচিৎ, তার প্রত্যুত্তরে ঈশ্বর "এহ্‌য়েহ্‌ আশের এহ্‌য়েহ্‌" বলে তার জিজ্ঞাসার উত্তর প্রদান করেন। ইংরেজি কিং জেইমস সংস্করণের বাইবেলে এই তিন শব্দকে "আই অ্যাম হোয়াট আই অ্যাম" অর্থাৎ "আমি যা, আমি তাই-ই" হিসেবে অনুবাদ করা হয়েছে এবং এটিকে ঈশ্বরের সঠিক নাম হিসেবে উল্লেখ করা হয়েছিলো। কিন্তু ইহহুদীয় অন্যান্য ধর্মীয়গ্রন্থ তালমুদ ও তারগুম অনকেলসে এই শব্দের অর্থ অননুবাদিত বলে উল্লেখিত আছে।
কোন কিছু "হওয়া" অর্থে হিব্রু "এহ্‌য়েহ" শব্দটি উত্তম পুরুষ এবং একবচন সহযোগে ব্যবহৃত হয়। মূলত যখন থেকে হিব্রু ভাষার ক্রিয়াকালে কোন কাজ এখনও সম্পন্ন করা হয় নি অর্থে বুঝানো হয় (উদাহরণস্বরূপঃ এক্সোডাস ৩:২ "অবশ্যই আমি তোমাদের সাথী হবো (এহয়েহ)" ), ঠিক তখন থেকে এই এহ্‌য়েহ শব্দটি সচরাচর অর্থে "আমি হবো" অর্থে অনুবাদিত হয়ে আসছে। আর "অ্যাশের" হচ্ছে একটি অস্পষ্ট শব্দ যার অর্থ "সেটি", "কে" , "কোনটি" অথবা "কোথায়-ও" হতে পারে।
যদিও ইংরেজিতে "এহ্‌য়েহ আশের এহ্‌য়েহ" শব্দসমূহ "আমি যা, আমি তাই-ই" অর্থে ব্যবহৃত হয়েছে, কিন্তু তারপরও এই শব্দসমূহের সবচেয়ে ভাল অনুবাদ এগুলোও হতে পারে; যেমনঃ "আমি যা, আমি তাই-ই হবো" অথবা "আমি যেজন আমি হবো সেজনই" অথবা "যা কিছুই প্রমাণিত হোক না কেন, আমি তাই-ই হবো" অথবা এটাও হতেও পারে "আমি হবো কারণ আমি এটিই" । এছাড়া লিজারের সংস্করণে এটিকে "আমি যা আমি তাই-ই হবো", রটেরহামের সংস্করণে এটিকে "আমার ইচ্ছানুযায়ী আমি সেটাই হয়ে থাকি" , ২০১৩ সালের নিউ ওয়ার্ল্ডের অনুবাদ সংস্করণে "আমি যা হতে পছন্দ করি আমি তাই-ই হই" ,গ্রীক ওল্ড টেস্টামেন্ট সেপ্টুয়াজিন্ট সংস্করণে "হো অন" (ἐγώ εἰμι ὁ ὤν) অর্থাৎ "আমিই সত্ত্বা" অথবা "আমিই বিদ্যমান সত্ত্বা"  এবং ল্যাটিন সংস্করণে "ইগো সাম কুই সাম" অর্থাৎ "আমি তাই-ই আমি যা" হিসেবে বর্ণনা করা হয়েছে।
এলাহ
এলাহ হচ্ছে আরামাইক ভাষা যার অর্থ হলো ঈশ্বর। কিন্তু তথাপি এই নামের অর্থ এখনও অনিশ্চিত রয়ে গেছে এবং এই নামের মূল অর্থ "শ্রদ্ধা-ও" হতে পারে। ইহুদীয় অন্যতম ধর্মীয় গ্রন্থ তানাখ এর এজ্রা, জেরেমিয়াহ (জেরেমিয়াহ ১০:১১ এটি হলো পুরো বইয়ের ঐ অধ্যায়ের একটিই স্তবক যা আরামাইক ভাষায় লেখা) এবং ড্যানিয়েল অধ্যায়েও ঈশ্বরের এই নামের হদিস পাওয়া যায়। এছাড়াও সচরাচর পৌত্তলিক ঈশ্বর এবং ইহুদীয় ঈশ্বরের বর্ণনার ক্ষেত্রেও এলাহ শব্দের ব্যবহার পরিলক্ষিত হয়। এছাড়াও "এলাহ-إله' " শব্দটি একই সাথে আরবী শব্দের সাথেও সম্পৃক্ত। এলাহ নামটির উচ্চারণের ব্যুতপতিগত দিক দিয়ে অপভ্রংশ হয়ে আল্লাহ্‌ ( الله) হয়েছিল, যা মুসলিমরা তাদের উপাস্য ঈশ্বরকে এই নামে সম্বোধন করে।
এল রয়
জেনেসিস অধ্যায়ে, হ্যাজেরকে (অ্যাব্রাহামের স্ত্রী) দেবদূতদের মাধ্যমে বলা হয়েছিল য়োডেহওয়াহে'র (ঈশ্বরের) নাম উচ্চারণ করার জন্য। হিব্রু ভাষায় হ্যাজের "এল রয়" ( "ঈশ্বর যিনি সব কিছুর উপর নজর রাখেন" ) শব্দের যে নামটি উচ্চারণ করেছিলেন, তা ঈশ্বরের গুণবাচক নামের শব্দ হিসেবে বিবেচিত বলে ধরে নেওয়া হয়, যদিও রাজা জেইমস সংস্করণের ইংরেজি বাইবেলে এই শব্দের অর্থ "আপনি ঈশ্বর আমাকে দেখছেন" হিসেবে অনুবাদ করা হয়েছে।
এল্‌য়োন
এল্‌য়োন নামের ঈশ্বরের এই নামটি (হিব্রু ভাষা: עליון) "এল", "য়োডেওয়াহে" এবং "এলোহিম" এর সহযোগে গঠিত হয়েছে। ঈশ্বরের এল্‌য়োন নামটি প্রধানত কাব্যাকারে ইহুদীয় ধর্মীয় গ্রন্থগুলোতে এবং শেষে বাইবেলের অনুচ্ছেদগুলোতে বর্ণিত হয়েছে। আধুনিক হিব্রু ভাষায় বিশেষণ হিসেবে "এল্‌য়োন" শব্দটি দ্বারা "সর্বোচ্চ" বুঝানো হয়। আর তাই এল এল্‌য়োন শব্দটি দ্বারা ঐতিহ্যগত দিক দিয়ে সচরাচরভাবে "সর্বোচ্চ ঈশ্বর" হিসেবে প্রতিকায়িত করা হয়। ফিনিশীয় ধর্মের অনুসারীরাও তাদের ঈশ্বরকে সম্বোধন করতে "এল্‌য়োন" (Έλιον) বলেই উচ্চারণ করতো। আর এল্‌য়োন নামটির সাথে আরবী শব্দ "আলিঈঈ" এর ব্যুৎপত্তিগত মিল খুঁজে পাওয়া যায়।
হাশেম কেল ওলাম
হাশেম কেল ওলাম বা "চিরন্তন এক ঈশ্বর" মূলত লিঙ্গ-নিরিপেক্ষ ভাষা প্রয়োগের জন্য উদারবাদি-ইহুদীয় (রিকনস্ট্রাকশনিস্ট জিউস) সম্প্রদায় কর্তৃক ব্যবহৃত হয়। এছাড়া জেনেসিসের ২১:২৩ অধ্যায়ে ঈশ্বরকে হাশেম কেল ওলাম হিসেবে বর্ণনা করতে দেখা যায়।
হাশেম
গণ-প্রার্থনায় বিধিসংক্রান্ত আচার-প্রথায় ইহুদিরা তাদের ধর্মীয় অনুশাসন হিসেবে ঈশ্বরের অনেক নাম উচ্চারণ করা থেকে বিরত থাকে। এমনকি সেসব ইহুদিরা, যাদের মাতৃভাষা হিব্রু নয়, তারা এবং বাকি হিব্রু-ভাষী ইহুদীরাও ঈশ্বরকে সম্বোধন করার সময় নিষেধাজ্ঞা আরোপিত নামগুলো উচ্চারণ না করে তার পরিবর্তে বরং "হাশেম" (השם) বলে ডাকে; যার অর্থ হলো "তাঁর নাম" (লেভিটিকাস ২৩:১১ এবং ডিউটেরোনিয়াম: ২৮:৫৮)। একইভাবে তানাখ নামক ইহুদীয় ধর্মীয়-গ্রন্থ থেকে প্রার্থনা করার সময় কিংবা কোন বাণী উচ্চারণ করার সময় "অ্যাডোনাই" এর পরিবর্তে "হাশেম" উচ্চারণ করা হয়। উদাহরণস্বরূপঃ যখন প্রার্থনা-সঙ্গীতের অডিও রেকর্ড করা হয়, তখন অ্যাডোনাই শব্দের বিকল্প হিসেবে হাশেম গীতিকবিতায় গাওয়া হয়।
শ্যালম
তালমুদিক গ্রন্থকর্তারা ঈশ্বরের আরেক নাম হিসেবে "শ্যালম-কে" উল্লেখ করেছেন, যা দ্বারা মূলত ঈশ্বরের শান্তিময় রূপ প্রকাশ করা হয় ( "য়োডেওয়াহে", অধ্যায় জাজেস ৬:২৪) এবং ধর্মীয় গ্রন্থে এটি "পেরেক হা-শ্যালম" (শাব ১০বি) হিসেবে বর্ণিত আছে যার অর্থ হলো "ঈশ্বরের নাম হলো শান্তি" । এছাড়াও তালমুদিক গ্রন্থকর্তারা এটাও অভিমত হিসেবে বলে গেছেন যে, এক ইহুদি অন্য ইহুদিকে ' বলে যেন সম্ভাষণ জ্ঞাপন করেন। কিন্তু আবার এটাও বারণ করা আছে যে, এই নামের পবিত্রতার দরুন টয়লেট কিংবা অপবিত্র জায়গায় অবস্থানকালীন সময়ে ' বলে যেন কাউকে সম্ভাষণ জ্ঞাপন করা না হয়। একইভাবে আরবী ভাষাতেও "সালাম -  -سَلام" শব্দটিও "শান্তি" অর্থে ব্যবহৃত হতে দেখা যায়।
শেখিনাহ
শেখিনাহ শব্দের অর্থ হলো ঈশ্বরের আত্ম-প্রকাশের উপস্থিতি যা মুলত মানবতার মাঝে অবস্থান করছে, সেই জিনিস বুঝাতে উক্ত হিব্রু নাম ব্যবহার করা হয়। হিব্রু বাইবেলে যদিও এই নাম কোথাও পাওয়া যায় নি, তবে রাবাইরা (ইহুদী পাদ্রীরা) তাবেরন্যাকেল নামক জায়গায় ইসরায়েলের সন্তানদের সাক্ষাৎ দেওয়ার জন্য ঈশ্বরের পৃথিবীতে নেমে আসার কাহিনী উল্লেখ করতে এই নাম ব্যবহার করেন। তবে হিব্রু ভাষায় এই শব্দের আসল অর্থ হলো  "বাস করা" । ঈশ্বরের অনেকগুলো নামের মধ্যে শুধু এই নামটি হিব্রু ব্যাকরণ অনুযায়ী স্ত্রী-লিঙ্গ বিশিষ্ট। কিন্তু এই নাম নিয়ে অনেক ইহুদি মনে করে, নামটি হয়তো ঈশ্বরের কোন সহযোগী নারী সত্ত্বার বহিঃপ্রকাশ; তবে এই নামটি সর্বদা সংযোজক অব্যয় পদ হিসেবে ব্যবহৃত হতে দেখা যায়  (উদাহরণস্বরূপঃ "শেখিনা অবতরণ করেন এবং তাদের সাথে বসবাস শুরু করেন" অথবা "তিনি নিজেকে এবং তাঁর শেখিনাকে তাদের মাঝখান থেকে সরিয়ে নেন" )। যথাযথ নামের সাথে এই ধরনের ভাষাগত-প্রয়োগ আসলে সংযোজক অব্যয় পদযোগে স্যামিটিক ধর্মের ভাষাগুলোতে সচরাচর দেখা যায় না।
আল কোরআনেও আরবী ভাষায় "সখিনা - سكينة" শব্দের উল্লেখ পাওয়া যায়, যা আরবী শব্দ "সুকুন" থেকে উদ্ভূত যার মানে হলো শান্তি। এছাড়াও ইসরায়েল এবং জুডাহ'র প্রথম রাজা সউলের কথোপকথন থেকে এটা জানা যায় যে, "ধর্মীয়-আইনের সিন্দুক" (বা আর্ক অব কোভেন্যান্ট) এর "সুরক্ষা" উল্লেখ করতেই এই শব্দের ব্যবহার হয়েছিলো। এবং এই শব্দটি "সা-কা-না" থেকে এসেছিলো যা দ্বারা মূলত বাস করাই বুঝানো হয়।
ঐশ্বরিক নাম লিপিবদ্ধকরণ
ইহুদীয় ঐতিহ্য অনুযায়ী ঐশ্বরিক নাম কিংবা উপাধিগুলোর পবিত্রতা কোন পেশাদারি টোরাহ, তেফিলিন, সেফের টোরাহ এবং মেজুজাহ লেখক কর্তৃক স্বীকৃত হতে হবে। তাই কোন ঐশ্বরিক নাম প্রতিলিপি করার সিদ্ধান্ত গ্রহণ করার পূর্বে নামগুলোকে পরিশুদ্ধ করার জন্য পেশাদার টোরাহ লেখককে মানসিকভাবে প্রস্তুতি নিতে হয়। এবং নামগুলো যখন তিনি একবার লিখতে শুরু করলে, তখন পুরো নাম লিখা শেষ না করা পর্যন্ত তিনি উঠতে পারবেন না। লেখার সময় কেউ তার কাজ বিঘ্নিত করতে পারবে না এমনকি রাজবংশীয় কোন পরিবারের সদস্যও না। এমনকি লিখার সময় যদি কোন ভুলও হয়ে থাকে, তাহলে তা কাটা যাবে না; কাটার বদলে বরং ভুল নামটির আশেপাশে একটি লাইন লিখে বুঝিয়ে দিতে হবে যে, নামটি বাতিল করা হয়েছে এবং ভুলকৃত পাতাটি ফেলে না দিয়ে তা বরং জেনিজাতে (ধর্মীয়-গ্রন্থ কবর দেওয়ার জন্য একটি বিশেষ জায়গা) রেখে দিয়ে আসতে হবে আর নতুন পাতায় পুনরায় লেখা শুরু করতে হবে।
কাবালিস্টিক ব্যবহার
ঈশ্বরের সবচেয়ে গুরুত্বপূর্ণ নামগুলোর একটি হলো আইন সফ (אין סוף "সীমাহীন" ) যেটি খৃষ্টপূর্ব ১৩০০ শতাব্দিতে প্রথম ব্যবহার শুরু হয়। এই নামটির হিব্রু বানানে ৪২টি অক্ষর রয়েছে (উদাহরনঃ אהיה יהוה אדוני הויה), তাই যখন বানান করা হয় তখন এটিতে ৪২টি হরফ পাওয়া যায়। একইভাবে "য়োডেহওয়াহে" নামটির বানানেও ৪৫টি হিব্রু অক্ষর (বানান ৪৫ = הא יוד הא וו) পাওয়া যায়।
এছাড়াও এক্সোডাস অধ্যায় থেকে (এক্সোডাস ১৪:১৯-২১) ৭২ টি অক্ষর সংবলিত ঈশ্বরের নামও রয়েছে সেগুলো যথাক্রমেঃ "ভাইয়িস্‌সা", "ভায়াবো" এবং "ভায়েত" । প্রত্যেকটা স্তবক ৭২টি অক্ষর সংবলিত এবং অক্ষরগুলোকে যখন সমন্বয় করা হয় তখন এরা ৭২ টি নামের সৃষ্টি করে যা সম্মিলিতভাবে "শেমহ্যামফোরাস" হিসেবে পরিচিত। কাবালিস্টিক গ্রন্থ সেফের ইয়েটজিরাহ তে ব্যাখা হিসেবে পাওয়া যায় যে, এই অক্ষরগুলোর দক্ষতার সাথে ব্যবহারে ফলশ্রতিতে ঈশ্বরের নাম গঠনের মধ্য দিয়েই এই পৃথিবীর সূচনা সৃষ্টি হয়েছিলো।
ইংরেজি নাম
ইহুদিরা ইংরেজি দুইটি শব্দ "God" এবং "Lord" মূলত এভাবে "G-d" এবং "L-rd" লিখে যাতে করে ঈশ্বরের নামের উক্ত ইংরেজি প্রতিশব্দ দুইটির যেন কোন অসম্মান প্রদর্শিত না হয়। ডিউটেরোনোমি ১২:৩-৪ এ বর্ণিত আছে যে, "এবং তোমাদের উচিত তাদের (পৌত্তলিকদের) পূজার-বেদি ছুড়ে ফেলে দেওয়া, এবং তাদের স্তম্ভ ভেঙ্গে দেওয়া, এবং তাদের উপবন আগুন দিয়ে জ্বালিয়ে দেওয়া, এবং তোমাদের উচিত তাদের খোদাইকৃত ঈশ্বরের ছবি নষ্ট করে দেওয়া এবং উক্ত স্থান হতে সেই পৌত্তলিক ঈশ্বরগুলোর নাম মুছে দিয়ে আসা। কিন্তু এসব তোমরা তোমাদের প্রভুর কাছে কখনও করবে না" । এই তথ্য থেকে বুঝা যায় যে, ঈশ্বরের নাম কখনও মুছে ফেলা যাবে না। কিন্তু অন্যদিকে হালাখা নামক ইহুদীয় মৌখিক এবং লিখিত আইনে বর্ণিত আছে যে, ঈশ্বর নাম ব্যবহারে এই সীমাবদ্ধতা শুধু হিব্রু ভাষার পবিত্র নামগুলোর ক্ষেত্রে প্রযোজ্য, কিন্তু বাকি ভাষাগুলোতে এই বিধি-নিষেধ কার্যকর নয়। কিন্তু তারপরও ইংরেজি ঈশ্বরের প্রতিশব্দ "God" নামটি মুছে ফেলা যাবে কি না তা নিয়ে ইহুদিদের মধ্যে এখনও মতভেদ রয়েছে।
সাইমন কুক
সাইমন জেমস কুক (Simon Cook; জন্ম: ১৫ জানুয়ারি, ১৯৭৭) অক্সফোর্ডে জন্মগ্রহণকারী বিশিষ্ট পেশাদার ইংরেজ ক্রিকেটার। বর্তমানে তিনি হংকং ক্রিকেট দলের প্রধান কোচের দায়িত্ব পালন করছেন। কাউন্টি ক্রিকেটে মিডলসেক্স ও কেন্টের প্রতিনিধিত্ব করেছেন তিনি। দলে তিনি মূলতঃ ডানহাতি মিডিয়াম ফাস্ট বোলিং করতেন। পাশাপাশি ডানহাতে ব্যাটিংয়েও পারদর্শিতা দেখিয়েছেন সাইমন কুক। তার ভাই অ্যাডাম মাইনর কাউন্টিজসহ অক্সফোর্ডশায়ারের পক্ষে খেলেছেন।
প্রথম-শ্রেণীর ক্রিকেটে অংশগ্রহণ
অক্সফোর্ডশায়ারে অবস্থানকালে ১৯৯৬ সালে কামনরের পক্ষে খেলেন। এর এক বছর পর অ্যান্ড্রু স্ট্রসের সাথে তিনিও মিডলসেক্সের প্রতিনিধিত্ব করেন। আঘাতপ্রাপ্তির পূর্বে নিজেকে কাউন্টি চ্যাম্পিয়নশীপে শীর্ষসারির বোলার হিসেবে গড়ে তুলতে সচেষ্ট ছিলেন। ২০০৪ সালের জাতীয় লীগে ৩৯ উইকেট নিয়ে অ্যাডাম হলিউকের গড়া রেকর্ডের সমকক্ষ হন। সাত বছর মিডলসেক্স ক্লাবে খেলার পর ২০০৪ সালের শেষদিকে কেন্টের সাথে চুক্তিবদ্ধ হন তিনি। নতুন বল নিয়ে প্রায়শঃই তিনি বোলিং আক্রমণে নেতৃত্ব দিতেন। ২০০৭ সালের টুয়েন্টি২০ কাপসহ ২০০৯ সালের কাউন্টি চ্যাম্পিয়নশীপ দ্বিতীয় বিভাগের শিরোপা লাভ করে তার দল। ২০১২ সালের কাউন্টি মৌসুম শেয করার পর কাউন্টি ক্রিকেট থেকে অবসর নেন তিনি।
কোচিং
খেলোয়াড় থাকা অবস্থাতেই ক্রিকেটের সর্বোচ্চ পর্যায়ে প্রশিক্ষণের সাথে যুক্ত হন। ২০১৩ সালের ইউরোপীয় টি২০ চ্যাম্পিয়নশিপের পূর্বে ফ্রান্স দলকে কোচিং দেন। হংকং দলের প্রধান কোচের দায়িত্ব লাভের পূর্বে ২০১৩ সালে একই দলের বোলিং কোচের দায়িত্ব পান। ২০১৫ সালে হংকং দলের প্রধান কোচ হিসেবে মনোনীত হন তিনি।
আসমা শিরাজী
আসমা শিরাজি (জন্ম ১৯৭৬) একজন পাকিস্তানি সাংবাদিক এবং রাজনৈতিক ভাষ্যকার যিনি আজ নিউজে একটি প্রাইমটাইম কারেন্ট-অ্যাফেয়ার্স শো হোস্ট করেন।
প্রাথমিক জীবন এবং শিক্ষা
১৯৭৬ সালে ইসলামাবাদে জন্মগ্রহণ করেন শিরাজি পাঞ্জাব বিশ্ববিদ্যালয়ে রাষ্ট্রবিজ্ঞান অধ্যয়ন করেন, তিনি পাকিস্তান রেডিওতে উপস্থাপক হিসেবে কাজ করেন এবং পরে ২০০১ সালে জিও নিউজে চলে আসেন। ২০০৬-এ শিরাজি পাকিস্তানের প্রথম নারী যুদ্ধ সংবাদদাতা হয়ে ওঠে, তখন সে থেকে ২০০৬ লেবানন যুদ্ধ এবং পরে ২০০৯ সালে পাকিস্তান-আফগানিস্তান সীমান্ত থেকে রিপোর্ট করেন। শিরাজি দ্য কোয়ালিশন ফর উইমেন ইন জার্নালিজমের সদস্য।
তিনি ইসলামাবাদে জন্মগ্রহণ করেন এবং লাহোরের পাঞ্জাব বিশ্ববিদ্যালয় থেকে রাষ্ট্রবিজ্ঞানে স্নাতকোত্তর ডিগ্রি অর্জন করেন।
কর্মজীবন
শিরাজি ২০০০ সালে পিটিভিতে তার কর্মজীবন শুরু করেন, ২০০২ সালে জিও নিউজে চলে আসেন এবং অনেক চ্যানেলের সাথে রিপোর্টার এবং সংবাদ উপস্থাপক হিসাবে বিভিন্ন ধরনের অভিজ্ঞতা অর্জন করেন। জিও নিউজের সাথে কাজ করার পর, তিনি ২০০৭ সালে এআরওয়াই নিউজে তাদের কারেন্ট অ্যাফেয়ার্স প্রোগ্রামের উপস্থাপক এবং হোস্ট হিসাবে যোগদান করেন এবং পরে জুলাই ২০১০ এ সামা টিভিতে  এরপর তিনি ডাওন নিউজের সাথে বহুল প্রশংসিত অনুষ্ঠান 'ফয়সলা আপ কা' হোস্ট করেন। তিনি তার ব্যাপক, নিরপেক্ষ এবং ন্যায্য সাংবাদিকতার দক্ষতার জন্য 'বেস্ট কারেন্ট অ্যাফেয়ার্স অ্যাঙ্কর'-এর প্রশংসা পেয়েছিলেন।২০১৪ সালে, তিনি আবার ডাওন নিউজের জন্য 'ফয়সলা আওয়াম কা' হোস্ট করেছিলেন।তারপরে তিনি নিয়মিত 'ফয়সলা আপ কা' হোস্ট করা শুরু করেন, যদিও এটি আজ নিউজের একটি ভিন্ন প্ল্যাটফর্ম থেকে।
শিরাজি ২০০৬ সালের ইসরায়েল-লেবানন সংঘাত, ২০০৯ সালে পাকিস্তান-আফগানিস্তান সীমান্তে তালেবান সহিংসতার পাশাপাশি ২০০৭ সালে পাকিস্তানে জেনারেল পারভেজ মোশাররফ কর্তৃক ঘোষিত জরুরি অবস্থার অন্তর্ভুক্ত অসংখ্য সংঘর্ষের বিষয়েও সামনে থেকে রিপোর্ট করেছেন।তিনি ২০০৫ সালের কাশ্মীর ভূমিকম্পও কভার করেছিলেন।
পূর্বে, তিনি সামা টিভি (জুলাই ২০১০-এ এই টিভি চ্যানেলে যোগদান করেন), জিও নিউজ এবং পরে এআরওয়াই নিউজ বোল নিউজ, ডন নিউজ, এক্সপ্রেস নিউজ সহ অনেক পাকিস্তানি টিভি চ্যানেলে কাজ করেছেন। তিনি দুটি জনপ্রিয় টেলিভিশন টক শোও হোস্ট করেছিলেন, যার মধ্যে একটি সংসদীয় বিষয়ের উপর ছিল যার নাম পার্লামেন্ট ক্যাফেটেরিয়া, প্রেসিডেন্ট পারভেজ মোশাররফ যখন স্বাধীন সংবাদ কভারেজ বন্ধ করে দিয়েছিলেন তখন তাকে নিষিদ্ধ করেছিলেন। শিরাজী ২৪ অক্টোবর ২০১৪-এ নির্বাহী ভাইস প্রেসিডেন্ট এবং সিনিয়র অ্যাঙ্করপারসন হিসাবে বিওএল নিউজে যোগদান করেন।
পিটার ম্যাকলার পুরস্কার
শিরাজি হলেন প্রথম পাকিস্তানি সাংবাদিক যিনি ২৩ অক্টোবর ২০১৪-এ সাহসী এবং নৈতিক সাংবাদিকতার জন্য মর্যাদাপূর্ণ পিটার ম্যাকলার পুরস্কার জিতেছেন।নিরপেক্ষ রিপোর্টিং এবং গণমাধ্যমের স্বাধীনতা সমুন্নত রাখার জন্য প্রদর্শনকারী একক সাংবাদিককে প্রতি বছর এই পুরস্কার দেওয়া হয়।শিরাজির পুরস্কার "পাকিস্তানে তথ্যের স্বাধীনতার জন্য লড়াইকারীদের সাহসের প্রতি শ্রদ্ধা জানায়, যেখানে ২০১৩ সালে তাদের কাজের সাথে জড়িত সাত সাংবাদিককে হত্যা করা হয়েছিল," বলেছেন ডেলফাইন হ্যালগ্যান্ড, রিপোর্টার্স উইদাউট বর্ডারের পরিচালক। এএফপিও তার গুরুত্বপূর্ণ অবদানকে স্বীকৃতি দিয়েছে।উত্তর আমেরিকার জন্য এএফপি-এর পরিচালক ডেভিড মিলিকিন বলেছেন, "এএফপি ব্যক্তিগত বিপদের সম্মুখীন হওয়া সত্ত্বেও পাকিস্তানে সংঘাত ও রাজনীতির বিষয়ে রিপোর্ট করার ক্ষেত্রে আসমা শিরাজির দুর্দান্ত সাহস এবং অধ্যবসায়ের এই স্বীকৃতির সাথে যুক্ত হতে পেরে আনন্দিত।"
অ্যাথলেট ফুট
অ্যাথলেট ফুট, চিকিৎসাবিজ্ঞানে টিনিয়া পেডিস নামে পরিচিত, ছত্রাক দ্বারা সৃষ্ট পায়ের একটি সাধারণ ত্বকের সংক্রমণ। লক্ষণ এবং লক্ষণসমূহের মধ্যে প্রায়ই চুলকানি, দাগ দাগ, পা ফাঁটা এবং লালভাব অন্তর্ভুক্ত থাকে। বিরল ক্ষেত্রে ত্বকে ফোস্কা হতে পারে। পায়ের দাদ ছত্রাক পায়ের যেকোনো অংশকে সংক্রামিত করতে পারে তবে প্রায়শই পায়ের আঙ্গুলের মধ্যে দেখা দিতে পারে। নয়তো পরবর্তী সবচেয়ে সাধারণ আক্রান্ত এলাকাটি পায়ের নীচে হতে পারে। একই ছত্রাক নখ বা হাতকেও আক্রান্ত করতে পারে। এটি টিনিয়া নামে পরিচিত রোগের গ্রুপের সদস্য।
পায়ের দাদের ক্ষেত্রে পা বিভিন্ন ছত্রাক দ্বারা সৃষ্ট হয়, উল্লেখযোগ্য প্রজাতির মধ্যে রয়েছে ট্রাইকোফাইটন, এপিডার্মোফাইটন এবং মাইক্রোস্পোরাম। এই অবস্থাটি সাধারণত সংক্রামিত ত্বক বা পরিবেশে ছত্রাকের সংস্পর্শে এসে তৈরি হয়। সাধারণ জায়গা যেখানে ছত্রাক বেঁচে থাকতে পারে তা হল সুইমিং পুলের আশেপাশে এবং লকার রুমে। এগুলি অন্য প্রাণী থেকেও ছড়াতে পারে সাধারণত লক্ষণ ও উপসর্গের ভিত্তিতে রোগ নির্ণয় করা হয়; যাইহোক, এটি কালচার দ্বারা বা একটি মাইক্রোস্কোপ ব্যবহার করে হাইফাই দেখে নিশ্চিত করা যেতে পারে।
নাম যাই হোক না কেন, পায়ের দাদ যে কাউকে প্রভাবিত করতে পারে। প্রতিরোধের কিছু পদ্ধতির মধ্যে রয়েছে: সর্বসাধারণের গোসলখানায় খালি পায়ে না যাওয়া, পায়ের নখ ছোট রাখা, যথেষ্ট বড় জুতা পরা এবং প্রতিদিন মোজা পরিবর্তন করা। সংক্রমিত হলে, পা শুকনো এবং পরিষ্কার রাখা উচিত এবং স্যান্ডেল পরা সাহায্য করতে পারে। চিকিত্সা হয় ত্বকে প্রয়োগ করা ছত্রাকবিরোধী ওষুধ যেমন ক্লোট্রিমাজল বা ক্রমাগত সংক্রমণের জন্য, টেরবিনাফাইনের মতো মুখ দিয়ে নেওয়া ছত্রাকবিরোধী ওষুধ দিয়া হতে পারে। ক্রিম ব্যবহার সাধারণত চার সপ্তাহের জন্য সুপারিশ করা হয়।
১৯০৮ সালে পায়ের দাদ প্রথম চিকিৎসাগতভাবে বর্ণনা করা হয়েছিল। বিশ্বব্যাপী, পায়ের দাদে জনসংখ্যার প্রায় ১৫% মানুষকে সংক্রমিত করে। পুরুষের প্রায়ই মহিলাদের চেয়ে বেশি আক্রান্ত হয়। এটি বয়স্ক শিশুদের বা অল্প বয়স্কদের মধ্যে প্রায়শই ঘটে। ঐতিহাসিকভাবে বিশ্বাস করা হয় যে এটি একটি বিরল অবস্থা যা ১৯০০-এর দশকে স্বাস্থ্য ক্লাবে, যুদ্ধে এবং ভ্রমণে জুতা বৃহত্তর ব্যবহারের কারণে ঘন ঘন দেখা দিত।
বল
পদার্থবিদ্যায় বল (Force) হল​ এমন এক বাহ্যিক প্রভাব যা কোনো​ বস্তুর বেগের মান বা অভিমুখ উভয়ের পরিবর্তন ঘটাতে সক্ষম (যেমন স্থির বস্তু গতিশীল করা, গতিশীল বস্তুর বেগের পরিবর্তন করা কিংবা গতিশীল বস্তুকে স্থির করা)। কোনও নির্দিষ্ট ভরের বস্তুতে বলপ্রয়োগের মধ্যমে তার গতিবেগ পরিবর্তন করা যায়। বলপ্রয়োগের মাধ্যমে যদি বস্তুর গতিবেগ বৃদ্ধি হয় তাহলে পদার্থবিদ্যার সংজ্ঞা অনুযায়ী সেই প্রক্রিয়াকে বলা হয় ত্বরণ । পদার্থবিদ্যায় বল হল এমন একটি রাশি যার মান ও অভিমুখ উভয়ই বর্তমান তাই এটি একটি ভেক্টর রাশি। কোন বস্তুতে বলপ্রয়োগ করার পর বস্তুটি পূর্ণ স্থিতিশীল অবস্থায় যতক্ষণ না পৌছায় ততক্ষণ বলের প্রভাবে বস্তুটির আকৃতিগত পরিবর্তন ঘটতে থাকে। বলের এসআই একক নিউটন এবং একে ইংরেজি অক্ষর \textit{F} এর মাধ্যমে প্রকাশ করা হয়।
নিউটনের দ্বিতীয় সুত্রমতে, কোন বস্তুর উপর প্রযোজ্য বলের মোট পরিমান সময়ের সাথে তার ভরবেগের পরিবর্তনের মানের সমান হয়। বলকে সাধারণভাবে ভর ও ত্বরণের গুনফল রূপে প্রকাশ করা হয়। বস্তুর ভর যদি ধ্রুবক হয় তাহলে সূত্র অনুযায়ী, যে বস্তুর উপর বল প্রয়োগ করা হয় তাহলে যে অভিমুখে বল প্রয়োগ করা হয় সেই অভিমুখে বস্তুর ত্বরণ তার উপর প্রযোজ্য বলের সমানুপাতিক এবং সেই বস্তুর ভরের ব্যাস্তানুপাতিক হয়।
পদার্থবিদ্যায় বলবিদ্যার অন্তর্ভুক্ত বিষয়গুলি হলঃ ঠেলা বা থ্রাস্ট যার মাধ্যমে কোন বস্তুর গতিবেগ বৃদ্ধি করা যায়; টানা বা পুল যার মাধ্যমে বস্তুর গতিবেগ হ্রাস করা যায় এবং টর্ক বা ঘূর্ণন সঞ্চারক বল যার মাধ্যমে কোন বস্তুর ঘূর্ণন গতিবেগ পরিবর্তন করা যায়। কোন বস্তুর একটি অংশে বলপ্রয়োগ করলে সেই অংশ থেকে তার আশেপাশের সংলগ্ন অংশে প্রযোজ্য বলের প্রভাব ছড়িয়ে পরে এবং এইভাবে সম্পূর্ণ বস্তুতে বলের প্রভাব ছড়িয়ে পড়ার এই ঘটনাকে বলা হয় আভ্যন্তরীণ যান্ত্রিক পীড়ন বা মেকানিকাল স্ট্রেস। এইরুপ যান্ত্রিক পীড়নের ফলে বস্তুতে ত্বরণের সৃষ্টি হয়না কারণ প্রযোজ্য বলের অংশ একে অপরের সঙ্গে ভারসাম্য স্তাপন করে নেয়। বস্তুর কোন অংশে ক্ষুদ্রাতিক্ষুদ্র অংশের বলপ্রয়োগ করা হলে তা একটি সরল যান্ত্রিক পীড়নের উদাহরণস্বরূপ এবং এই ক্ষুদ্রাতিক্ষুদ্র বলের অংশগুলির পরস্পরের মধ্যবর্তী ভারসাম্য যদি বিচ্যুত হয় তাহলে তা বস্তুতে ত্বরনের সৃষ্টি করে। বলবিদ্যার সঙ্গে সংযুক্ত পদার্থবিদ্যার আরেকটি বিসয়বস্তু হল চাপ। চাপ সাধারণত কঠিন পদার্থের বিকৃতি ঘটায় বা তরল পদার্থের প্রবাহ ও গতিবেগ প্রভাবিত করে।
ধারণার বিকাশ
আধুনিক কালে উন্নত প্রযুক্তির সাহায্যে পদার্থের ক্ষুদ্রাতিক্ষুদ্র কনাকে আলোর গতিবেগের সমান গতিবেগে ত্বরান্বিত করা সম্ভব হয়েছে এবং একইসাথে আপেক্ষিকতা তত্ত্বের বিকাশের ফলে পদার্থবিজ্ঞানে পরমানুর চেয়েও ক্ষুদ্রাকৃতি দুটি কনার পারস্পরিক বলের প্রকৃতি নিরুপন করা সম্ভব হয়েছে। লক্ষ করা গেছে যে কোন বস্তুতে কি পরিমান বল শোষিত হবে এবং তা থেকে কি পরিমান বল নিষ্কাশিত হবে তা গেজ বোসন নামক একটি কনার মাধ্যমে নিয়ন্ত্রিত হয়। এইসকল আধুনিক পরীক্ষণ এবং ধারণার থেকে দুটি কনার মধ্যবর্তী ক্রিয়াশীল বল বিষয়ক কেবলমাত্র চারটি প্রক্রিয়া জানা গেছে যারা হল; সবল নিউক্লিয় বল, তড়িৎ-চুম্বকীয় বল, দুর্বল নিউক্লিয় বল এবং মহাকর্ষীয় বল।  ১৯৭০ এবং ১৯৮০ এর দশকে উচ্চ-শক্তি কণা পদার্থবিজ্ঞানের পর্যবেক্ষণগুলি নিশ্চিত করেছে যে দুর্বল আন্তঃক্রিয়া এবং তড়িৎ চৌম্বকীয় প্রভাব আসলে বৈদ্যুতিন আন্তঃক্রিয়ার মৌলিক প্রকাশ।
প্রাক নিউটনীয় ধারণা
প্রাচীন যুগ থেকেই সরল যন্ত্রাংশের কার্যকারিতা বুঝতে বলবিদ্যার ধারণার বিকাশ হয়। মানুষ সহজেই লক্ষ্য করে যে উপযুক্ত যন্ত্রের ব্যবহারের ফলে কম পরিশ্রমে এবং কম বল প্রয়োগে যেকোনো কঠিন কাজকে সহজে সম্পন্ন করা সম্ভব। তৎকালীন যুগের আর্কিমিডিসের তরল পদার্থের প্রবাহ বা তরলের গতিবিজ্ঞান সম্পর্কিত ধারণাগুলি আধুনিককালেও বলবিদ্যার একটি গুরুত্বপূর্ণ বিষয় হিসাবে আলোচিত।
এরিস্টট্‌ল বলবিদ্যার দার্শনিক ধারণার প্রবর্তন করেন যা এরিস্টট্‌লের সৃষ্টিতত্ত্বের এক অবিচ্ছেদ্য অংশ। এরিস্টটল বিশ্বাস করতেন যে পৃথিবীর সমস্ত স্থির বস্তু জল ও মাটির সমন্বয়ে গঠিত এবং কোনরকম বিশৃঙ্খল পরিস্থিতির আওতায় না এলে তারা তাদের প্রাকৃতিক স্থানে সদা অবিকৃত অবস্থায় বর্তমান থাকবে। তিনি বস্তুর "প্রাকৃতিক গতি" এবং অপ্রাকৃত গতির বিভাজন করেন এবং তার মত অনুযায়ী কোন বস্তুর উপর অপ্রাকৃত বল প্রয়োগ হলে সেই বলের প্রভাব স্থায়ী রাখতে সেই বস্তুর উপর অবিরাম বল প্রয়োগের প্রয়োজন হয়। দৈনন্দিন অভিজ্ঞতার উপর ভিত্তি করে এবং আশেপাশের স্থির ও চলমান বস্তুর আচরণ এবং গতিপ্রকৃতি পর্যবেক্ষণ করে এই সূত্রগুলি উপনীত করা হয়েছিল; উদাহরণস্বরূপ বলা যায়, একটি ঠেলাগাড়িকে চলমান অবস্থায় রাখার জন্য তার উপঅর নিরন্তর বল প্রয়োগের দরকার। কিন্তু অধিবৃত্তাকার গতিপথে চলমান প্রক্ষিপ্ত বস্তু যেমন তীর বা বর্শা, এদের গতিপ্রকৃতি বিশ্লেষণ করতে গিয়ে এই সূত্রের কিছু বাঁধা এবং মৌলিক ত্রুটি নজরে আসে। বিশেষত প্রক্ষিপ্ত বস্তু যখন বাতাসে ভাসমান অবস্থায় থাকে তখন তার উপর কোন দৃশ্যমান বল প্রয়োগ করা হয়না। এরিস্টট্‌ল এই সমস্যা সম্পর্কে অবগত ছিলেন এবং একে দূর করতে তিনি তার মতবাদস্বরূপ পেশ করেন যে, প্রক্ষিপ্ত বস্তু তার অভিক্ষিপ্ত পথে যে পরিমান বায়ুর অপসারন করে, সেই স্থানচ্যুত বায়ু তার লক্ষ্য স্থির করে।
মধ্যযুগীয় সময়কালে এরিস্টটলীয় পদার্থবিজ্ঞানের সমালোচনা শুরু হয়। ষষ্ঠ শতকে জন ফিলোপোনাস প্রথম এই ধারণার ভুলত্রুটিগুলি লক্ষ্যে আনেন।
১৭ শতকে বিজ্ঞানী গ্যালিলিও গ্যালিলেই র গবেষণা ও কাজের পর এরিস্টটেলীয় পদার্থবিজ্ঞানের ত্রুটিগুলি আরও পুঙ্খানুপুঙ্খরূপে সংশোধন করা সম্ভব হয়েছিল। গ্যালিলও তার একটি সরল পরীক্ষার মাধ্যমে দেখিয়েছিলেন যে উঁচু জায়গা থেকে একটি ভারী বস্তু এবং তার থেকে অপেক্ষাকৃত হাল্কা একটি বস্তুকে একসাথে নিচে ফেললে তারা প্রায় একই সময়ে মাটিতে এসে পরে যা এরিস্টটলীয় ধারণার বিরোধী ছিল। তিনি এটাও দেখান যে পতিত বস্তুর বেগ তার ভরের উপর নির্ভরশীল নয় ও বস্তুর গতিবেগ ত্বরান্বিত হয় অভিকর্ষ বলের প্রভাবে। তিনি এটাও বলেন যে কোন বস্তুর নিজস্ব গতিবেগ অপরিবর্তিত থাকে যতক্ষণনা তার উপর অন্য কোন বল, যেমন ঘর্ষণ -এর প্রভাব পড়ছে।
নিউটনিয় বলবিদ্যা
স্যার আইজ্যাক নিউটন জড়তা এবং বলের ধারণা ব্যবহার করে সমস্ত বস্তুর গতি বিশ্লেষণ করেছিলেন এবং বিশ্লেষণ কালে তিনি এটাও লক্ষ্য করেছিলেন যে স্থির বা গতিশীল বস্তু উভয়েই শক্তির সংরক্ষণ সূত্র মেনে চলে। ১৬৮৭ সালে তাঁর ফিলসফিয়া ন্যাচারালিস প্রিন্সিপিয়া ম্যাথামেটিকা  প্রকাশ করেন যেখানে তিনি গতির তিনটি সুত্র প্রদান করেন যা চিরায়ত বলবিদ্যার ভিত্তিস্বরূপ।
প্রথম সুত্র
থাম্ব|[[আইজাক নিউটন|স্যার আইজ্যাক নিউটন]] নিউটনের প্রথম সুত্রে বলা হয়, কোন বস্তুর উপর লব্ধি বাহ্যিক বল ক্রিয়া না করলে জড় প্রসঙ্গ কাঠামোতে স্থির বস্তু স্থির এবং গতিশীল বস্তু সমদ্রুতিতে সরলরৈখিক পথে বা সমবেগে গতিশীল থাকবে।
এ সুত্রকে জড়তার সুত্রও বলা হয়। অর্থাৎ কোন বস্তুর বেগের মান বা দিক অথবা উভয়েরই পরিবর্তন ঘটানোর জন্য তার উপর বাহ্যিক বল প্রয়োগ আবশ্যক। এই সুত্রটি আসলে গ্যালিলিওর প্রখ্যাত মতবাদেরই রূপান্তরিত রূপ যেখানে তিনি বলেন যে বাহ্যিক বলপ্রয়োগের অভাবে সমস্ত বস্তুর গতিবেগ ধ্রুবক হয়। এরিস্টট্লে‌র জড়বস্তুর "প্রাকৃতিক অবস্থান" -এর মতবাদের পরিবর্তে নিউটন তার প্রস্তাবনায় বলেন যে, প্রকৃতিতে বর্তমান প্রত্যেকটি নির্দিষ্ট ভরের বস্তুর সহজাত জাড্য ধর্ম থাকে যা তাদের মৌলিক ভারসাম্য বজায় রাখে। অর্থাৎ এরিস্টট্‌ল তার মতবাদস্বরূপ বলেছিলেন যে কোন বস্তুকে গতিশীল রাখতে, এমনকি তার ধ্রুবগতি বজায় রাখতেও বস্তুর উপর অবিরাম বলপ্রয়োগের প্রয়োজন, নিউটনের প্রথম গতিসূত্র সেই ধারণাকে সম্পূর্ণ নস্যাত করে দেয়। নিউটনের প্রথম সূত্র এটাও প্রমান করে যে কোন বস্তুর ধ্রুবক গতিক তার ভৌতধর্মের সঙ্গে অবিচ্ছেদ্যভাবে সংযুক্ত এবং সাথে সাথে এই সূত্র বস্তুর জাড্য ধর্ম ও আপেক্ষিক বেগের সরাসরি সংযোগ প্রতিষ্ঠা করে। বিশেষত যদি কোন সিস্টেমে দুই বা ততোধিক বস্তু বিভিন্ন বেগে গতিশীল, সেক্ষেত্রে কোন বস্তু স্থির এবং কোন বস্তু গতিশীল তা বিবেচনা করা কঠিন হয়ে পরে। জড় প্রসঙ্গ কাঠামোতে স্থিত প্রতিটি বস্তু পদার্থবিদ্যার নিয়ম মেনে চলে এবং তারা প্রত্যেকেই গ্যালিলিয়ান রূপান্তরনের সঙ্গে সম্পর্কিত।
দ্বিতীয় সুত্র
নিউটনের দ্বিতীয় সুত্রে বলা হয়, কোন বস্তুর উপর ক্রিয়ারত লব্ধি বল বস্তুটির ভর ও ত্বরণের গুনফলের সমান হয়।
আধুনিক সমীক্ষা অনুযায়ী নিউটনের দ্বিতীয় গতিসূত্র আসলে একটি ভেক্টর সমীকরণ যা নিম্নরূপে বিবৃত,
যেখানে \vec{p} হল সিস্টেমের ভরবেগ এবং \vec{F} হল সিস্টেমের উপর প্রয়োগ করা মোট বাহ্যিক বলের ভেক্টর যোগফল। যদি কোন বস্তু সাম্য অবস্থায় আছে তাহলে উপরের সূত্র অনুযায়ী বলা যায় যে বস্তুটির উপর যে মোট বল প্রয়োগ করা হয়েছে তার ভেক্টর যোগফল শূন্য। এই সূত্র থেকে আরেকটি মতবাদ পেশ করা যায় যে, যদি কোন বস্তুর উপর বলপ্রয়োগের পর তার সাম্য অবস্থা বিঘ্নিত হলে তার ফলস্বরূপ সময়ের সাথে বস্তুর ভরবেগ পরিবর্তন প্রভাবিত হবে।
ভরবেগের সংজ্ঞা অনুযায়ী,
যেখানে m হল বস্তুর ভর এবং \vec{v} হল বস্তুর গতিবেগ।
যদি নিউটনের দ্বিতীয় গতিসূত্রের মাধ্যমে এমন কোন সিস্টেমের বিশ্লেষণ করা হয় যার ভর ধ্রুবক তাহলে উপর্যুক্ত সুত্রটি নিম্নরূপে পরিবর্তিত হবে,
যদি আমরা ত্বরণের সংজ্ঞা মনে করি তাহলে দেখা যাবে যে কোন বস্তুর ত্বরণকে দ্বারাও সংজ্ঞায়িত করা যায়, সেক্ষত্রে, উপর্যুক্ত সুত্রটিকে আরও সরল্ভাবে নিম্নরূপে উদ্ধৃত করা যায়,
যা নিউটনের দ্বিতীয় গতিসূত্রের গাণিতিক রূপ হিসাবে সর্ববিদিত। প্রসঙ্গত উল্লেখ্য যে নিউটন কখনও সুস্পস্টভাবে বলেননি যে তার দ্বিতীয় সূত্রটি উপর্যুক্ত সংক্ষিপ্ত গাণিতিক রূপে প্রকাশ করা যায়।
কিছু উচ্চস্তরীয় পদার্থবিজ্ঞানের পাঠ্যপুস্তকে শক্তির সংজ্ঞা হিসাবে নিউটনের দ্বিতীয় সূত্রের মতবাদ গ্রহণ করা হয়নি  কারণ, কারণ গাণিতিকভাবে এটি একটি স্বতঃসিদ্ধ সত্য। আধুনিককালে যেসকল পদার্থবিজ্ঞানী, দার্শনিক এবং গণিতবিদ বলের ধারণার আরও সুস্পষ্ট সংজ্ঞা দিয়েছেন তাদের মধ্যে উল্লেখযোগ্য আর্নস্ট ম্যাচ এবং ওয়াল্টার নোল।
নিউটনের দ্বিতীয় গতিসূত্রের মাধ্যমে কোন বস্তুর উপর প্রযুক্ত শক্তির পরিমাপ নিরূপন করা যায়। বিশেষতঃ মহাবিশ্বের কোন গ্রহের ভর পরিমাপ, তাদের কক্ষপথের গতি নির্ধারণ করতে এই সূত্র বিজ্ঞানীদের বিশেষ সহায়তা করে।
তৃতীয় সুত্র
তৃতীয় সুত্রে বলা হয়, প্রত্যেক ক্রিয়ারই একটি সমান ও বিপরীতমুখী প্রতিক্রিয়া আছে। যদি কোন বস্তু অপর কোন বস্তুর উপর বল প্রয়োগ করে তাহলে যে বস্তুর অপর বল প্রয়োগ করা হয়েছে সেই বস্তুও সমান ও বিপরীতমুখী বল প্রথম বস্তুর উপর প্রয়োগ করবে। ভেক্টর রাশি ব্যবহার করে যদি আমরা গাণিতিকভাবে ব্যাখা করতে যাই তাহলে প্রথম বস্তু দ্বারা দ্বিতীয় বস্তুর উপর প্রযুক্ত বল যদি  হয় এবং দ্বিতীয় বস্তু কর্তৃক প্রথম বস্তুর উপর সমান ও বিপরীতমুখী প্রতিক্রিয়া বলকে যদি  দ্বারা চিহ্নিত করা হয় তাহলে,
এই সুত্রকে কখনো কখনো ক্রিয়া-প্রতিক্রিয়া সূত্র হিসাবেও অভিহিত করা হয় যেখানে হল ক্রিয়া এবং  হল সমান ও বিপরীতমুখী প্রতিক্রিয়া।
উপর্যুক্ত সংজ্ঞা অনুযায়ী দুটি বস্তুর সমন্বয়ে গঠিত সিস্টেমে যদি একটি বস্তুকে আমরা বস্তু 1 এবং অপরটিকে বস্তু 2 হিসাবে সম্বোধিত করি তাহলে তাদের পারস্পরিক ক্রিয়া প্রতিক্রিয়ার সিস্টেমের মোট শক্তি শূন্য হয়:
নিউটনের দ্বিতীয় এবং তৃতীয় সূত্রের সংমিশ্রণে এটা দেখান সম্ভব যে কোনও সিস্টেমের রৈখিক গতি সংরক্ষণ করা সম্ভব।. দুটি বস্তুকণার একটি সিস্টেমে যদি এবং   যথাক্রমে প্রথম ও দ্বিতীয় বস্তুর ভরবেগ হয় তাহলে
আপেক্ষিকতার বিশেষ তত্ত্ব
আপেক্ষিকতার বিশেষ তত্ত্বে ভর এবং শক্তি সমানরূপে বিবেচিত হয়। যখন কোনও বস্তুর বেগ বৃদ্ধি পায়, তেমনি তার শক্তিও বৃদ্ধি পায় যা ভরের (জড়তার) সমতুল্য হিসাবে বিবেচিত হয়। তখন সেই বস্তুকে ত্বরান্বিত করতে নিম্ন গতিবেগের অবস্থার তুলনায় আরও বেশি শক্তি প্রয়োগের দরকার হয়।
নিউটনের দ্বিতীয় সূত্র তার গাণিতিক সংজ্ঞা অনুযায়ী বৈধ থাকবে  কিন্তু আপেক্ষিক ভরবেগ সংরক্ষণের সংজ্ঞার সাথে সামঞ্জস্য রাখতে কিছু পরিবর্তন করে একে নিম্নরূপে সংজ্ঞায়িত করা হয়,
যেখানে m_0 হল স্থিতিভর বা নিশ্চল অবস্থায় বস্তুর ভর এবং c হল আলোর গতিবেগ।
আপেক্ষিকতা তত্ত্ব অনুসারে কোন বস্তুকণার স্থিতিভর যদি m হয় এবং যদি তা x অভিমুখে চলমান হয় তাহলে সেই বস্তুকণার বল এবং ত্বরণের সম্পর্ককে নিম্নলিখিত সমীকরণের মাধ্যমে প্রকাশ করা যায়,
যেখানে হল লরেঞ্জ ফ্যাক্টর।
আপেক্ষিকতার তত্ত্বের প্রবর্তন কালের প্রথমদিকে \gamma^3 m এবং \gamma m -কে অনুদৈর্ঘ্য ভর এবং তির্যক ভর হিসাবে অভিহিত করা হত। প্রসঙ্গত উল্লেখ্য যে \gamma অসম্পূর্ণভাবে একটি অসীম মান প্রাপ্ত হয় এবং এবং এটি এক স্থিতিভর সম্পন্ন বস্তুকণার ক্ষেত্রে অসংজ্ঞায়িত; যখন সেই বস্তুকণা ঘটনাচক্রে আলোর গতিবেগ প্রাপ্ত হয় তখন এই তত্ত্বের মাধ্যমে সেই গতির কোন পূর্বাভাস দেওয়া যায়না।
যদি আলোর গতিবেগ c -এর তুলনায় v -এর মান অত্যন্ত কম হয় তাহলে \gamma -এর মান প্রায় একের সমান হবে এবং,
সুত্রটি এই তত্ত্বের প্রায় নিকটবর্তী গাণিতিক অভিরূপ যা আপেক্ষিক তত্ত্বকে বিবেচিত রেখেও প্রয়োগ করা যায়। যাইহোক আরও পুঙ্খানুপুঙ্খভাবে সুত্রকে প্রতিষ্ঠা করতে নিম্নলিখিত গাণিতিক রূপটি ব্যবহার হয়,
বর্ণনা
ঠেলা এবং টানা এই দুটি ভৌত প্রক্রিয়াকে উদাহরণ হিসাবে ব্যবহার করে বলের বিশদ বিবরণ দেওয়া যায়। পরীক্ষাগারে কিছু গুরুত্বপূর্ণ পরীক্ষার মাধ্যমে বস্তুর উপর ক্রিয়ারত বলের মান নির্ণয় করার সময় দেখা গেছে তা নিউটনীয় বলবিদ্যার সংজ্ঞাকে পূর্ণরূপে সমর্থন করে।
কোন বস্তুর উপর বল প্রয়োগ করা হলে তা একটি নির্দিষ্ট অভিমুখে কাজ করে এবং সেই বলের মান কি হবে তা সেই বস্তুকে কতটা জোড়ে ঠেলা বা টানা হয়েছে তার উপর নির্ভর করে। এই বৈশিষ্ট্যগুলির কারণে, বলকে "ভেক্টরের রাশি" হিসাবে শ্রেণীবদ্ধ করা হয়। ফলস্বরূপ কোন বস্তুর উপর যদি দুই বা ততোধিক বল প্রয়োগ করা হয় তাহলে বস্তুর উপর ক্রিয়ারত মোট বলের পরিমাণ নির্ণয় করতে প্রযুক্ত সমস্ত বলের মান এবং দিক উভয় জানা প্রয়োজন। তা না হলে মোট বলের পরিমাণ সঠিকভাবে নির্ণয় করা যায়না। এই সমস্যাকে দূরীভূত করতেই বলকে সবসময় ভেক্টর রাশি হিসাবে বিবেচনা করা হয়।
কোন সিস্টেমের উপর কর্মরত সমস্ত বলকে সেই সিস্টেম বা বস্তুর ফ্রী-বডি ডায়াগ্রামের মাধ্যমে প্রকাশ করা হয়। প্রধানত এই ডায়াগ্রাম বা চিত্রণে বলের কোণ এবং আপেক্ষিক মাপকে ভেক্টর রাশির সর্ববিদিত প্রতীক চিহ্ন অর্থাৎ তীরচিহ্নের সাহায্যে চিহ্নিত করে অঙ্কন করা হয় এবং ভেক্টর যোগফলের সূত্রের সাহায্যে বস্তুর উপর ক্রিয়ারত মোট বলের পরিমাপ নির্ণয় করা হয়।
সিস্টেমে ক্রিয়ারত বলসমূহের প্রত্যেককে দুই বা ততোধিক পৃথক পৃথক অংশে বিভক্ত করা যায় এবং এই বলের বিভক্ত অংশগুলি একে অপরের থেকে স্বন্তন্ত্র এবং পরস্পরের সঙ্গে সমকোণে অবস্থিত ভেক্টর রাশির প্রতীক হিসাবে চিহ্নিত করা হয়। উদাহরণস্বরূপ অনুভূমিক রেখার সাপেক্ষে উত্তরপূর্ব অভিমুখে ক্রিয়ারত কোন বলকে দুটি অংশে বিভক্ত করা যায় যাদের মধ্যে একটি অংশ উত্তর অভিমুখে ক্রিয়ারত হয় এবং অপরটি তার সমকোনে পূর্ব অভিমুখে ক্রিয়ারত হবে। ভেক্টর যোগের সূত্র ব্যবহার করে এই দুই স্বতন্ত্র অংশের সংযোজন করলে উত্তরপূর্ব অভিমুখে ক্রিয়ারত মূল বলটির মান নির্ণয় করা যায়। এইভাবেই বল ভেক্টরকে ছোট ছোট বুনিয়াদি ভেক্টর রাশিতে বিভক্ত করে বিশ্লেষণ করার যে পদ্ধতি তা বলের মান-অভিমুখ বিশ্লেষণ পদ্ধতির তুলনায় গানিতিকভাবে অনেক সরল এবং বোধগম্য। তাই এই পদ্ধতি বেশ জনপ্রিয়।
ভারসাম্য
যখন কোন বিন্দুর উপর ক্রিয়াশীল বলসমূহের ভেক্টর যোগফল শূন্য হয় তখন ভারসাম্য বা সাম্য অবস্থা প্রতিষ্ঠিত হয়। যখন বৃহদাকৃতি বস্তুর সাম্য অবস্থা বিশ্লেষণ করা হয় তখন মোট ঘূর্ণন বল বা টর্কের মান শূন্য হওয়া প্রয়োজনীয়।
স্থির ভারসাম্য
ধ্রুপদী বলবিদ্যার ধারণা পূর্ণতা লাভ করার আগেই স্থির ভারসাম্যের ধারণা সম্পর্কে সুস্পষ্ট ধারণা প্রতিষ্ঠা পায়। যেসকল বস্তু স্থির অবস্থায় রয়েছে তাদের উপর ক্রিয়ারত বলের মান শূন্য।
স্থির ভারসাম্যের সহজ উদাহরণ হল যখন দুটি বলের গাণিতিক মান সমন হয় কিন্তু তারা পরস্পরের বিপরীত অভিমুখে ক্রিয়াশীল। উদাহরণস্বরূপ, একটি ভূপৃষ্ঠে অবস্থিত কোনও বস্তুর উপর মাধ্যাকর্ষণ শক্তির ক্রিয়াশীল হয় এবং সেই মাধ্যাকর্ষণ তাকে পৃথিবীর কেন্দ্রের দিকে অর্থাৎ নীচের দিকে আকর্ষণ করে। একইসাথে ভূপৃষ্ঠ দ্বারা সেই বস্তুর উপর একটি সম মানের বিপরীতমুখী বল ক্রিয়া করে যা বস্তুকে পৃথিবীর কেন্দ্রের বিপরিত দিকে অর্থাৎ উপরের দিকে ঠেলে দেয়। এই দুই বিপরীতমুখী বলের প্রভাবে বস্তুর উপর মোট ক্রিয়াশিল বলের মান শূন্য হয় এবং তাই জন্য বস্তুতে কোন ত্বরণের সৃষ্টি হয়না।
দুটি ক্রিয়াশীল বলের মধ্যে স্থির ভারসাম্যের ধারণাকে কাজে লাগিয়ে, ওজনের স্কেল এবং স্প্রিং ব্যালেন্সের মতো সরল যন্ত্র ব্যবহার করে ক্রিয়ারত লব্ধি বলের মান নির্ণয় করা একটি বহুল প্রচলিত পদ্ধতি। এই সহজ সরঞ্জামকে কাজে লাগিয়ে আপেক্ষিক বলের কিছু সূত্র আবিষ্কার করা গেছে। আর্কিমিডিসের প্লবতা সূত্র, আর্কিমিডিসের লিভারের কার্যকারিতার নীতি, বয়েলের গ্যাসীয় পদার্থের চাপের সূত্র এই সমস্ত কিছুই নিউটনের তিনটি গতিসুত্রের আবিষ্কারের অনেক আগেই পরীক্ষিত এবং প্রতিষ্ঠিত হয়েছিল।.
গতিশীল ভারসাম্য
গ্যালিলিও গ্যালিলিই প্রথম এরিস্টটলের বল সম্পর্কীয় ধারণার বিবরণের অন্তর্নিহিত ত্রুটিগুলি লক্ষ্য করে চিহ্নিত করেন এবং যার থেকে পরবর্তীকালে গতিশীল ভারসাম্যের ধারণার আত্মপ্রকাশ হয়। গ্যালিলিও লক্ষ্য করেন যে সহজ গতিবেগ সংযোজনের শর্তসাপেক্ষে "আদর্শ স্থিতিশিল" অবস্থার কোন অস্তিত্ত্ব নেই। গ্যালিলিও এই সিদ্ধান্তে পৌঁছে যে সময়ের সঙ্গে অপরিবর্তনশীল একটি ধ্রুবক গতিবেগ আসলে স্থিতাবস্থার সমতুল্য। এই ধারণা এরিস্টটলের ধারণার সম্পূর্ণ বিপরীত। সাধারণ পরীক্ষা-নিরীক্ষায় দেখা গিয়েছিল গ্যালিলিওর ধ্রুবক বেগ এবং স্থিতাবস্থার সমতুল্যতা সম্পর্কে সঠিক ধারণা দিয়েছিলেন। উদাহরণস্বরূপ, সময়ের সাথে ধ্রুবগতিতে চলমান একটি জাহাজের মাস্তুলে অবস্থানকারী কোন ব্যাক্তি যদি নিচের দিকে একটি কামানের গোলা নিক্ষেপ করে, তাহলে এরিস্টটলের ধারণা অনুযায়ী জাহাজ সম্মুখপথে অগ্রসর হবে এবং গোলাটি মাস্তুলের ঠিক পাদদেশে পতিত না হয়ে তার তুলনায় কিছুটা পিছনে পতিত হবে, কিন্তু ব্যবহারিক ক্ষেত্রে সেই ধারণাকে নস্যাত করে কামানের গোলাটি মাস্তুলের ঠিক পাদদেশে পতিত হয়। অথচ পতিত হওয়ার সময় গোলাটির উপর এমন কোন বল কাজ করেনা যা তাকে সামনের দিকে ঠেলতে সক্ষম। আপাতদৃষ্টিতে মনে হয় যে চলমান জাহাজটির সঙ্গে পতনশীল কামানের গোলাটিও যেন একই বেগে গতিশীল। এই পরীক্ষা থেকে এই সিদ্ধান্তে উপনীত হওয়া যায় যে, কামানের গোলকে অবিচ্ছিন্নভাবে গতিতে অনুভূমিক দিকে চালিত রাখতে আলাধা কোনও বলের প্রয়োজন হয় না।
এককথায়, ধ্রুবগতিতে ভ্রাম্যমাণ যে কোনও বস্তুর উপর কার্যকরী মোট বাহ্যিক বলের পরিমাণ অবশ্যই শূন্য হতে হবে। এটিই গতিশীল ভারসাম্যের সংজ্ঞা যেখানে বস্তুর উপর কার্যকরী সমস্ত বল একে অপরকে প্রভাবহীন করে দেয় কিন্তু তা সত্ত্বেও সেই বস্তু ধ্রুবগতিতে চলমান থাকে।
গতিশীল ভারসাম্যের একটি সহজ উদাহরণ হল একটি গতিজ ঘর্ষণযুক্ত তলের উপর ধ্রুবগতিতে চলমান কোন বস্তু। এই ঘর্ষণজনিত বাঁধাকে প্রভাবহীন করতে এই ঘর্ষণ বলেরই সম মানের কিন্ত বিপরীত অভিমুখী একটি বল ধ্রুবগতিতে চলমান বস্তুর গমন অভিমুখে প্রয়োগ করা হয়। এর ফলে বস্তুর উপর ঘর্ষণবল প্রভাবহীন হয়ে পরে এবং বস্তু তার ধ্রবগতিতে তার গমনপথের অভিমুখে অগ্রসর হয়। যাইহোক, গতিজ ঘর্ষণ যখন বিবেচনায় নেওয়া হয় তখন স্পষ্টতই এটা খেয়াল রাখা উচিত যে বস্তুর নিজস্ব ধ্রুবক গতির যেন প্রভাবিত না হয়।
কোয়ান্টাম বলবিজ্ঞানে বলের ধারণা
কোয়ান্টাম বলবিজ্ঞানে "বল" শব্দটির নিজস্ব সংজ্ঞা আছে। এখানে বলের ব্যাখা করার সময় ধ্রুপদী চলরাশি বা ক্লাসিকাল ভ্যারিয়েবলের পরিবর্তে অপারেটর ব্যবহার করা হয় এবং বল রাশির ভৌত প্রকৃতি বুঝতে নিউটনীয় সমীকরনের পরিবর্তে স্ক্রডিঞ্জার সমীকরন ব্যবহার হয়। এর মূল কারণ হল কোয়ান্টাম বলবিজ্ঞানে কোন গাণিতিক পরিমাপ এবং তার ফলাফলকে সাধারণত কোয়ান্টাইজড অর্থাৎ বিভিন্ন ক্ষুদ্র ক্ষুদ্র বিযুক্ত অংশে প্রকাশিত করা হয়। "বল" রাশির এইরূপ ব্যাখা বোধগম্য করা নিঃসন্দেহে কিছুটা কঠিন। যাইহোক, যে সম্ভাব্য ক্ষেত্র অর্থাৎ V(x,y,z) -এর সাপেক্ষে বলের মান নির্ণয় করা হয় তারা ধ্রুপদী বলবিজ্ঞানের অবস্থান সূচক চলরাশির সমপ্রকৃতির বিবেচিত হয়; অর্থাৎ,.
শুধুমাত্র কোয়ান্টাম বলবিজ্ঞানের ফ্রেমওয়ার্ক‌ -এর সময় যখন সম্ভাব্য ক্ষেত্রকেও কোয়ান্টাইজড করা হয় তখন উপরিউক্ত ধারণা কিছুটা পরিবর্তিত হয়।
ফাইনম্যান চিত্র
আধুনিক কণা পদার্থবিজ্ঞানে বল এবং কণার ত্বরণ ব্যাখ্যা করা হয় গেজ বোসন নামক কনার ভরবেগ পরিবর্তনের গাণিতিক উপজ হিসাবে। কোয়ান্টাম ফিল্ড তত্ত্ব এবং সাধারণ আপেক্ষিকতার বিকাশের সাথে, এটি উপলব্ধি করা হয়েছিল যে বল আসলে গতিবেগ সংরক্ষণের ধারণা থেকে উদ্ভূত একটি ধারণা। ভরবেগ সংরক্ষণ সাধারণত বস্তুকণার অবস্থান স্থানাঙ্কের প্রতিসাম্যতা থেকে সহজেই নিরূপন করা যায়। বর্তমানে এই ধারণা পোষণ করা হয় যে "মৌলিক বল" আসলে মৌলিক কণিকাসমূহের পারস্পরিক ক্রিয়ার ফলাফল এবং সেইকারণে একে "মৌলিক ক্রিয়া" হিসাবেও অভিহিত করা হয়। উদাহরণ হিসাবে বলা যায় যখন একটি কনা A যখন অপর একটি কাল্পনিক কনা B -কে তখন ভরবেগ সংরক্ষণের নীতির ফলে কণা A পুনরুদ্ধার করা সম্ভব হয়। কনাদ্বয়ের এই পারস্পরিক ক্রিয়া ও তার ফলে যে ভরবেগ সংরক্ষণ হয় সেই ক্রিয়াকে বুঝতে ফাইনম্যান চিত্র -র সাহায্য নেওয়া হয়।
ফাইনম্যান চিত্র -র সুবিধা হল -এই যে অন্যান্য ভৌত ক্রিয়া যা মৌলিক আন্তঃক্রি য়াগুলির সাধারণ অংশ, তবে বলের ধারণা থেকে পৃথক, তাদেরকেও সূত্রের সাহায্যে এই চিত্রণ ব্যবহার করে বর্ণনা করা যেতে পারে।
মৌলিক বল
প্রকৃতিতে যত ধরনের বল পাওয়া যায় তার সবই বলই চারটি মৌলিক বলের একক কিংবা যৌথ প্রকাশ। বলগুলো হলো​ মহাকর্ষ বল, তাড়িতচৌম্বক বল, সবল নিউক্লীয় বল এবং দুর্বল নিউক্লিয় বল। সবল ও দুর্বল বল দুটো হলো নিউক্লিয় বল যারা অত্যন্ত ক্ষুদ্র পাল্লার মধ্যে ক্রিয়াশীল এবং অতিপারমানবিক কণার মধ্যকার ক্রিয়া-প্রতিক্রিয়ার জন্য দায়ী। তারিতচৌম্বক বল তড়িৎ আধানের উপর ক্রিয়া করে এবং মহাকর্ষ বল ভরের উপর ক্রিয়া করে। প্রকৃতির অন্যান্য সমস্ত এই চারটি মৌলিক ক্রিয়া থেকে উদ্ভূত। উদাহরণস্বরূপ বলা যায় যে, ঘর্ষণ বল আসলে দুটি তলের মধ্যে ক্রিয়াশীল তড়িৎচুম্বকীয় বলের প্রকাশ এবং পাউলির অপবর্জন নীতি  অনুযায়ী দুটি তলের মধ্যে পরমানুর আদানপ্রদান বাধিত হয়। আধুনিক কোয়ান্টাম বলবিদ্যা অনুযায়ী মহাকর্ষ তিনটি মৌলিক বলের জন্য কাল্পনিক গেজ বোসন কনা উত্তরদায়ী।  ‌
মহাকর্ষ বল
থাম্ব যা আমরা এখন মহাকর্ষ বল হিসাবে অভিহিত করি তা আইজ্যাক নিউটনের আবিস্কারের আগে পর্যন্ত সর্বজনীন শক্তি হিসাবে চিহ্নিত করা যায় নি। পূর্বে গ্যালিলিও পতনশীল বস্তুর বৈশিষ্ট্য বর্ণনা করতে সহায়ক ভূমিকা পালন করেন এবং এই ধারণা ব্যাক্ত করেন যে মুক্ত-পতনের প্রতিটি বস্তুর গতিবেগ ধ্রুবক এবং তা বস্তুর ভরের উপর নির্ভরশীল নয়। আধুনিক গবেষণার থেকে বোঝা যায় যে পতনশীল বস্তুর ত্বরণের কারণ হল পৃথিবীর অভিকর্ষ বল এবং যাকে সাধারণত দ্বারা চিহ্নিত করা হয়; এটি একটি ভেক্টর রাশি যার মান সাধারণত ৯.৮১ m/s^{2} এবং যার অভিমুখ পৃথিবীর কেন্দ্রের দিকে নির্দেশিত থাকে। এইভাবেই, m ভরযুক্ত একটি বস্তুর উপর ক্রিয়াশীল অভিকর্ষ বলের মান হবে,
মহাকর্ষীয় তত্ত্বের মাধ্যমে নিউটন মহাবিশ্বের সমস্ত বস্তুর গতিসমূহের সাথে পৃথিবীতে পতনশীল বস্তুর গতিবেগের যে অবিচ্ছেদ্য় সম্পর্ক আছে তা প্রতিষ্ঠা করেন। পূর্বে বর্ণিত কেপলারের মহাবিশ্বের গ্রহদের গতিপথ সম্পর্কীয় সূত্রের আধারে নিউটন তার মহাকর্ষ সূত্র প্রতিষ্ঠা করেন।
এখানে \hat{r} হল একক ভেক্টর বা ইউনিট ভেক্টর যার অভিমুখ পৃথিবীর কেন্দ্রের দিকে নির্দেশিত থাকে।
এই সমীকরণে, মহাকর্ষের আপেক্ষিক শক্তি বর্ণনা করতে একটি মাত্রিক ধ্রুবক G ব্যবহার করা হয়। এই ধ্রুবকটি নিউটনের ইউনিভার্সাল গ্র্যাভিয়েশন কনস্ট্যান্ট বা সার্বজনীন মহাকর্ষীয় ধ্রুবক হিসাবে পরিচিত। ১৯৭৮ সালে হেনরি ক্যাভেন্ডিস G -এর মান নির্ণয় করেন। এসআই এককে ।